Ericu950/Stoicheia-meter-silver huggingface dataset:
τοῦ μὲν θανάτου διὰ τῆς ταφῆς αὐτοῦ δηλουμένου , τῆς δὲ ἀναστάσεως διὰ τοῦ ἦρθαι ἐκ τοῦ μέσου τὴν ταφὴν αὐτοῦ 0 .
ἀλλ οὗτος μὲν ἐκ μέσου ἀδικίας ἤρθη καὶ γέγονεν ἐν εἰρήνῃ καὶ ἡ ταφὴ αὐτοῦ ἐκ τοῦ μέσου ἀφανὴς γέγονε διὰ τὸ μὴ ἀπομεῖναι αὐτὸν ἐν τῷ τῆς ταφῆς τόπῳ ·
ὅθεν ὁ ἄγγελος ἐπιστὰς ταῖς γυναιξὶν ἔλεγε ·
ἰησοῦν 0 ;
οὐκ ἔστιν ὧδε ·
δεῦτε ἴδετε τὸν τόπον αὐτοῦ .
ὑμεῖς δὲ οἱ τὰ ὅμοια καὶ πάλαι πρότερον ὑπὸ τῶν προφητῶν τοῦ θεοῦ τετολμηκότες οἱ ἀληθῶς τετυφλωμένοι καὶ κύνες ἐνεοὶ καὶ ἀναιδεῖς , προσαγάγετε ὧδε , ἢ ἐγγίσατε ὧδε κατὰ τοὺς λοιποὺς ἑρμηνευτάς , υἱοὶ ἄνομοι καὶ σπέρμα μοιχῶν καὶ πόρνης ·
οὐ γὰρ ἄξιον τοῦ Ἀβραὰμ καὶ τῆς Σάρρας τέκνα ὑμᾶς καλεῖν 0 ·
εἰ γὰρ τέκνα τοῦ Ἀβραὰμ ἦτε , τὰ ἔργα τοῦ Ἀβραὰμ ἐποιεῖτε ἄν .
μοιχοὺς δὲ οἶδεν ὁ λόγος καλεῖν τοὺς πάλαι εἰδωλολατροῦντας , περὶ ὧν εἴρηται ·
καὶ ἐμοίχευσαν τὸ ξύλον καὶ τὸν λίθον , πόρνην δὲ τὴν Ἰερουσαλήμ , ὡς ἐδήλου διὰ τῶν ἔμπροσθεν ὁ παρὼν προφήτης εἰπών 0 ·
πῶς ἐγένετο πόρνη πόλις πιστὴ Σιών ·
ὅθεν κατὰ τὸν Σύμμαχον σπέρμα μοιχῶν εἴρηται καὶ πορνευσάσης , ὥστε εἰ καὶ μὴ ἐπὶ τοῦ παρόντος εἰδωλολατροῦσιν Ἰουδαίων παῖδες , ἀλλὰ σπέρμα γοῦν εἰσι μοιχῶν καὶ πόρνης .
διό φησι πρὸς αὐτοὺς ὁ λόγος ·
σπέρμα μοιχῶν καὶ πόρνης , προσαγάγετε ὧδε καὶ πλησίον γενόμενοι εἴπατε ·
ἐν τίνι ἐνετρυφήσατε ;
ἢ κατὰ τὸν Σύμμαχον 0 ·
τίνος κατετρυφήσατε καὶ κατὰ τίνος ἐπλατύνατε τὸ στόμα , ἐμηκύνατε γλῶσσαν ;
μάλιστα γὰρ αὐτῶν τὴν γλῶσσαν καὶ τὸ στόμα καταιτιᾶται διὰ τὰς κατὰ τοῦ σωτῆρος φωνὰς καὶ ἃς εἰσέτι καὶ νῦν κατ αὐτοῦ ποιοῦνται βλασφημίας .
ἐπὶ τίνα ἠνοίξατε τὸ στόμα ὑμῶν καὶ ἐπὶ τίνα ἐχαλάσατε τὴν γλῶσσαν ὑμῶν ;
οὐχ ὑμεῖς ἐστε τέκνα ἀπωλείας ;
ὁ μὲν γὰρ ἦρται ἐκ μέσου ἀδικίας καὶ ἐν εἰρήνῃ γέγονεν , ἥ τε ταφὴ αὐτοῦ ἦρται ἐκ τοῦ μέσου ·
ὑμεῖς δὲ ἄρα ἦτε τέκνα τῆς ἀπωλείας καὶ τὸ σπέρμα τὸ ἄνομον .
ὑμεῖς οἱ παρακαλοῦντες ἐπὶ τὰ εἴδωλα ὑπὸ δένδρα δασέα , σφάζοντες τὰ τέκνα αὐτῶν ἐν ταῖς φάραγξιν ἀνὰ μέσον τῶν πετρῶν 0 .
ἐκείνη σου ἡ μερίς , οὗτός σου ὁ κλῆρος , καὶ ἐκείνοις ἐξέχεας σπονδὰς καὶ τούτοις ἀνήνεγκας θυσίας , ἢ κατὰ τὸν Σύμμαχον 0 ·
ὑποκάτω παντὸς ξύλου εὐθαλοῦς σφάζοντες τὰ γεννήματα ἐν ταῖς φάραγξιν ὑπὸ τὰς ἐξοχὰς τῶν πετρῶν 0 ·
τούτων γὰρ ἄξιοί φησιν ἦτε , διὸ ἐκείνη σου ἡ μερὶς καὶ οὗτος ὁ κλῆρός σου 0 .
σαφῶς δὴ διὰ τούτων δείκνυται ἡ παροῦσα προφητεία τοῖς κατὰ τοὺς χρόνους Ἠσαΐου τοῦ προφήτου εἰδωλολάτραις ἁρμόζουσα , ὧν καταλέξασα τὰς παρανομίας ἐπιφέρει ·
ἄρ  οὖν ἐπὶ τούτοις οὐκ ἄξιον καθ ὑμῶν ἐπαφεῖναι τὴν ὀργήν , μάλισθ ὅτι ἐπ  ὄρος ὑψηλὸν καὶ μετέωρον , ἐκεῖ ἡ κοίτη σου , καὶ ἐκεῖ ἀνεβίβασας θυσίαν καὶ ὀπίσω τῶν σταθμῶν τῆς θύρας ἔθηκας μνημόσυνά σου 0 .
καὶ ταῦτά φησιν ἔπραττες οὐ δὲ κεκρυμμένως ἀσεβῶν , ἀλλὰ πεπαρρησιασμένως ·
οὕτως ὡς καὶ ἐπ αὐτῶν τῶν ὑψηλοτάτων ὀρῶν ἐπιτελεῖν τὰς δαιμονικὰς θυσίας 0 .
ἤδη δὲ καὶ ὀπίσω τῶν θυρῶν σου ὥσπερ ἀντὶ φυλακτηρίου τὰ μνημόσυνα τῆς σαυτοῦ εἰδωλολατρίας , δηλαδὴ τὰ ἄψυχα ἀγάλματα ἐπιτιθεὶς καὶ ταῦτ ἔπραττες ὡς ἂν εὑρήσων τι πλέον ἐκ τῆς ἐμῆς ἀναχωρήσεως 0 .
ταῦτα μὲν ὡς πρὸς τοὺς εἰρημένους σκοποὺς τοὺς τυφλοὺς καὶ τοὺς κύνας τοὺς ἐνεούς , τὰ δ ἑξῆς ὡς πρὸς αὐτὴν τὴν Ἰερουσαλὴμ καὶ τὴν συναγωγὴν τοῦ Ἰουδαίων λαοῦ ἐπιφέρει λέγων 0 1 ·
ἠγάπησας τοὺς κοιμωμένους μετὰ σοῦ , κατὰ δὲ τὸν Σύμμαχον καὶ τοὺς λοιποὺς ἑρμηνευτάς 0 ·
ἠγάπησας τὴν κοίτην αὐτῶν , τίνων δὲ αὐτῶν ἢ τῶν σκοπῶν σου τῶν προειρημένων καὶ τῶν κυνῶν τῶν ἀναιδῶν 0 ;
καὶ ἐπλήθυνας τὴν πορνείαν σου μετ αὐτῶν ·
διὸ ἐλέγετο περὶ αὐτῶν ·
ἐνυπνιαζόμενοι κοίτην , φιλοῦντες νυστάξαι 0 .
ἐκεῖνοι μὲν οὖν ἦσαν τοιοῦτοι ἐνυπνιαζόμενοι κοίτας καὶ φιλοῦντες νυστάξαι , ἡ δὲ διαβαλλομένη διὰ τῶν προκειμένων ὡς ἐν αὐτοῖς ἐκείνοις χαίρουσα ἀκούει ·
ἠγάπησας τοὺς κοιμωμένους μετὰ σοῦ καὶ ἐπλήθυνας τὴν πορνείαν σου μετ  αὐτῶν καὶ πολλοὺς ἐποίησας τοὺς μακρὰν ἀπὸ σοῦ ·
πολλοὶ γὰρ ἔφυγον τὴν Ἰερουσαλὴμ οἱ τῷ θεῷ ἀνακείμενοι ἄνδρες διὰ τὰς ἐν αὐτῇ συντελουμένας ἀθέους πράξεις .
καὶ πολλοὺς ἐποίησας τοὺς μακρὰν ἀπὸ σοῦ , ἀλλὰ καὶ ἀπέστειλάς φησι πρέσβεις ὑπὲρ τὰ ὅριά σου , ἢ κατὰ τὸν Σύμμαχον ·
καὶ ἐπλήθυνας τὰ μυρέψιά σου , ἀπέστειλας ὅμηρά σου ἕως μακράν .
ταῦτα πάντα προσωποποιεῖ ὡς πρὸς ἑταίραν καλλωπιζομένην καὶ πάντα πράττουσαν ἐφ ἡδονῇ τῶν προσιόντων αὐτῇ .
διὸ τούτων ἕνεκά φησιν ·
ἐταπεινώθης ἕως ᾅδου , ταῖς πολυοδίαις σου ἐκοπίασας ·
οὐ γὰρ μίαν ὥδευες τὴν βασιλικὴν ὁδόν , ἀλλὰ πολλὰς καὶ πεπλανημένας 0 .
διόπερ ἐκοπίασας καὶ οὐ δ οὕτως ἔστης οὐ δὲ εἶπας Παύσωμαι ἐνισχύουσα , ἀλλ  ὥσπερ ἰσχύουσα καὶ νεανιευομένη χείρονα τούτων ἔπραξας ἐπιμένουσα ταῖς οἰκείαις ἀτοπίαις .
ὅθεν οὐ δὲ ἐπέστρεψας οὐ δὲ κατεδεήθης μου , ἢ κατὰ τὸν Ἀκύλαν 0 ·
οὐκ ἐλιτάνευσας , ὥστε τυχεῖν ἀφέσεως .
διέμενες δὲ ἐξ αἰῶνος ἄφοβος καὶ ἀνευλαβής ·
εἰ δὲ καί ποτε ἔδοξας θεοσεβεῖν , ἐπαγγέλλεσθαι καὶ τότε τὴν ἐπαγγελίαν ἐψεύσω , ἀλλ οὐ δὲ πρὸ τούτου φησὶν ἐμνήσθης μου οὐ δὲ ἔλαβές με εἰς τὴν διάνοιάν σου οὐ δὲ εἰς τὴν καρδίαν σου ·
εἰκότως οὖν κ ἀγώ σε παρόψομαι διὰ ταῦτα καὶ καταλείψω σε ἔρημον ·
οὐ δὲ γὰρ ἔτι καὶ νῦν φόβον ἀναλαμβάνεις θεοῦ .
διὸ μάνθανε τὰ περιμένοντά σε τίνα δὲ ἔστι ταῦτα ·
θεοῦ καταλήψεταί σε ὀργὴ ἔκδικος πάντων τῶν τετολμημένων σοι , καθ ὃν καιρὸν ἐλεγχθήσεταί σου τὰ κακά , κατὰ δὲ τὸν καιρὸν τῆς ἐπελευσομένης σοι ὀργῆς οὐδείς σοι παραστήσεται , οὐ δὲ τῆς φωνῆς σου ἐπακούσονται οἱ νομιζόμενοί σου θεοί .
ἐξελέσθωσάν σε ἐν τῇ θλίψει σου , ὁ Σύμμαχος ·
ἐξελέσθωσάν σέ φησιν αἱ συναγωγαί σου , γυμνῶς καὶ σαφῶς διδάσκοντος τοῦ λόγου , ὡς οὐδὲν ὠφελήσουσιν αὐτοὺς αἱ συναγωγαὶ αὐτῶν .
τούτους γὰρ πάντας λήψεται ἄνεμος καὶ ἀποίσει καταιγίς .
οἱ δὲ ἀντεχόμενοί μου κτήσονται γῆν καὶ κληρονομήσουσι τὸ ὄρος τὸ ἅγιόν μου .
καὶ ἐροῦσι Καθαρίσατε ἀπὸ προσώπου αὐτοῦ ὁδοὺς καὶ ἄρατε σκῶλα ἀπὸ τῆς ὁδοῦ τοῦ λαοῦ μου ·
πάντας μὲν οὖν τοὺς κατηγορηθέντας φησὶ λήψεται ἄνεμος καὶ ἀποίσει καταιγίς .
καὶ τοιοῦτο τέλος λήψεται τοὺς ἐπὶ τοῖς εἰρημένοις διαβληθέντας ·
τοὺς δὲ τὴν καλὴν ἐκλεξαμένους μερίδα , ἐμὲ δηλαδὴ τὸν θεόν , καὶ τοὺς γνησίως καὶ καθαρῶς ἀντεχομένους ἡ παρ ἐμοῦ ἀμοιβὴ διαδέξεται ·
κτήσονται γὰρ τὴν ἐπηγγελμένην αὐτοῖς γῆν καὶ τὸ ὄρος τὸ ἅγιόν μου κληρονομήσουσιν .
ἤδη δὲ καὶ ἑτέρων ἔσονται διδάσκαλοι παραινοῦντες αὐτοῖς ἐξομαλίζειν τὰς ὁδοὺς τοῦ λαοῦ διὰ τοῦ καθαρὰς ποιεῖσθαι καὶ λείας πρὸς τὸν λαὸν διδασκαλίας μηδὲν ἐχούσας σκολιὸν μη δὲ στραγγαλιῶδες .
γῆ δὲ καὶ ὄρος ἅγιον ὡς μὲν πρὸς τοὺς πάλαι λέγοιτο ἂν Ἰερουσαλὴμ καὶ τὸ Σιὼν ὄρος , ἥ τε τῆς Ἰουδαίας χώρα ὡς δὲ πρὸς τὸν ἀληθῆ λόγον ὄρος ἅγιον , ὃ πολλάκις καὶ διὰ τῶν ἔμπροσθεν ἐδήλου τὴν ἐπουράνιον Ἰερουσαλήμ , γῆν δὲ τὴν ἀμφὶ τὰ οὐράνια διατριβὴν καὶ πάντα τὸν ἐπουράνιον χῶρον , ἔνθα τὸν ἐπάξιον κλῆρον ἀπολήψονται οἱ ἀντεχόμενοι τοῦ θεοῦ 0 1 2 .
ὁ δὲ παρρησιάσας φησὶν ἐν ἐμοὶ κληρονομήσει τὸ ὄρος τὸ ἅγιόν μου .
καὶ ἐρεῖ Ὁδοποιήσατε , σχολάσατε ὁδόν , ἐπάρατε προσκόμματα ἀπὸ τῆς ὁδοῦ τοῦ λαοῦ μου ·
οὐ γὰρ μόνης τῆς αὐτοῦ σωτηρίας πρόνοιαν ποιήσεται ὁ παρὰ τῷ θεῷ κατορθώσας , ἀλλὰ καὶ τῷ λαῷ τοῦ θεοῦ χρήσιμον ἑαυτὸν παρέξει προστάττων ἐξομαλίζειν αὐτῷ τὴν ὁδὸν τῆς θεοσεβείας καὶ τὰ δοκοῦντα προσκόμματα τῶν θείων ἀναγνωσμάτων περιαιρεῖν διὰ τῆς ἐπὶ τὸ σαφέστερον αὐτῶν ἑρμηνείας .
πρὸς τοὺς ἄρχοντας τοῦ Ἰουδαίων ἔθνους , οὓς κύνας ἐνεοὺς καὶ σκοποὺς τυφλοὺς ὠνόμαζε καὶ υἱοὺς ἀνόμους καὶ σπέρμα μοιχῶν καὶ πόρνης , ἀποτεινόμενος ὁ λόγος τὴν πρὸ τούτου προφητείαν , πρός τε τὸν ὑπὸ τούτοις λαὸν τὰ κατάλληλα θεσπίσας διὰ τῶν προκειμένων πρὸς τοὺς ἐν αὐτοῖς εὐλαβεῖς καὶ φόβον θεοῦ κεκτημένους καὶ μετανοοῦντας , ἐφ οἷς ἥμαρτον , οὓς ἡ παροῦσα λέξις συντετριμμένους τὴν καρδίαν καὶ ὀλιγοψύχους ὀνομάζει , παράκλησιν καὶ παραμυθίαν προσάγει .
ἦσαν γὰρ ἐν αὐτοῖς , εἰ καὶ βραχεῖς καὶ ἀριθμῷ ληπτοί , πλὴν ὅμως ἦσαν ἄνδρες ἀνακείμενοι τῷ θεῷ 0 ·
οὐχ οἱ προφῆται μόνον , ἀλλὰ καὶ ἕτεροι τούτων ζηλωταὶ μαθητευόμενοι τοῖς προφήταις καὶ ταῖς διδασκαλίαις αὐτῶν προσανέχοντες 0 .
οἱ δὲ ἀποκλαόμενοι τὴν τοῦ πλήθους ἀπώλειαν ἐν ταπεινώσει καὶ κακώσει διῆγον τὸν βίον ὑστερούμενοι , θλιβόμενοι , κακουχούμενοι , ἐν ἐρημίαις πλανώμενοι καὶ ὄρεσι καὶ σπηλαίοις καὶ ταῖς ὀπαῖς τῆς γῆς , καὶ ἄλλοι πάλιν ἦσαν ἀποκλαόμενοι τὰ ἑαυτῶν κακὰ ταπεινοῦντές τε ἑαυτοὺς καὶ κολάζοντες τὸν ἑαυτῶν βίον , ὑπὲρ ὧν ἔτυχον ἡμαρτηκότες .
διὸ συντετριμμένους αὐτοὺς τὴν καρδίαν καὶ ὀλιγοψύχους ἢ κατὰ τὸν Σύμμαχον τεθλασμένους καὶ ταπεινοὺς πνεύματι ὁ παρὼν ὀνομάζει λόγος 0 .
εἰσάγει δὲ τὸν ἐπὶ πάντων θεὸν τὸν ἐπέκεινα τῶν ὅλων τὸν ὕψιστον καὶ ἐν ὑψηλοῖς κατοικοῦντα τὸν αἰῶνα , τὸν ἅγιον , τὸν ἐν ἁγίοις ἀναπαυόμενον λέγοντα πρὸς τοὺς ταπεινοὺς καὶ ὀλιγοψύχους ·
εἰ γὰρ καὶ τὰ μάλιστα ὕψιστός ἐστιν αὐτὸς καὶ τὸ κατοικητήριον ἐν ὑψηλοῖς ἔχει , ἀλλ ὅμως οὐχ ὑπερορᾷ τοὺς ταπεινούς , ἀλλὰ καὶ δίδωσιν αὐτοῖς χάριν καὶ τῆς ταπεινώσεως αὐτοὺς ἐγείρας ὑψηλοὺς ἀπεργάζεται .
ὁ θεὸς ὑπερηφάνοις ἀντιτάσσεται , ταπεινοῖς δὲ δίδωσι χάριν , καὶ ὁ ταπεινῶν ἑαυτὸν ὑψωθήσεται ·
οὕτω γοῦν ὑψώσας τοὺς ταπεινοὺς καὶ ἐν αὐτοῖς οἰκήσει ·
ὕψιστος γὰρ ὢν ἐν ὑψηλοῖς κατοικεῖ τὸν αἰῶνα .
τοῖς γοῦν ταπεινοῖς διαλέγεται , ὅπως αὐτοὺς ὑψώσῃ πρὸς τὸ καὶ ἐν αὐτοῖς οἰκῆσαι , οὕτω καὶ ἅγιος ὢν αὐτὸς τοὺς ἐν ἀνθρώποις ἁγίους ἐκλέγεται πρὸς τὸ ἀναπαύεσθαι ἐν αὐτοῖς ·
ἅγιος ἐν ἁγίοις ἀναπαυόμενος 0 .
ἀλλὰ καὶ μακρόθυμος ὢν αὐτὸς τῆς ἀνθρωπίνης στοχαζόμενος ἀσθενείας τοῖς ἐν τῷ θνητῷ βίῳ καταπονουμένοις δι εὐσέβειαν καὶ ἐπὶ ταῖς θλίψεσιν ὀλιγοψυχοῦσι δίδωσι μακροθυμίαν πρὸς τὸ εὐτόνως καὶ καρτερῶς τὰς δι αὐτῶν θλίψεις ὑπομένειν .
καὶ ἔτι πρὸς τούτοις ζωὴ ὢν αὐτὸς ὁ θεὸς καὶ ἔχων παρ ἑαυτῷ πηγὴν ζωῆς τοῖς συντετριμμένοις τὴν καρδίαν , ἐπειδὴ θυσία τῷ θεῷ πνεῦμα συντετριμμένον , καὶ καρδίαν συντετριμμένην καὶ τεταπεινωμένην ὁ θεὸς οὐκ ἐξουδενώσει , τῆς ἐξ αὐτοῦ ζωῆς αἰωνίου καὶ ἀθανάτου παρέχει αὐτὸς οὖν ὁ τῶν τοσούτων ἀγαθῶν χορηγὸς θεὸς τοῖς ταπεινοῖς καὶ ὀλιγοψύχοις 0 ·
τάδε προσφωνῶν λέγει ἀναπαύσασθαι ἐν αὐτοῖς .
Οὐκ εἰς τὸν αἰῶνα ἐκδικήσω ὑμᾶς ·
οὐ γὰρ ἐξ ἅπαντος ἐκδίκησιν λήψομαι τῶν πώποτε ὑμῖν ἡμαρτημένων , ἀλλὰ καὶ ὡς ἄνθρωποι , βραχείας τινὸς ἐκδικήσεως δὲ δέησθε καὶ εἰ συναπολαῦσαι ταῖς ἁμαρτίαις τοῦ λαοῦ καὶ ὑμῖν συνέβη , ὥστε καὶ ὑμᾶς συναπαχθῆναι τῷ πλήθει καὶ τῇ τιμωρῷ δίκῃ παραδοθῆναι διὰ τὰς ἑτέρων ἁμαρτίας 0 .
ὅμως οὖν τοῦτο γινώσκειν ὀφείλετε , ὅτι τοὺς μὲν ἄλλους πάντας τοὺς ἀσεβεῖς ἀληθῶς καὶ ἁμαρτωλοὺς τοῦ λαοῦ αἰωνία ὀργὴ παραλήψεται , ὑμᾶς δὲ οὐκ εἰς τὸν αἰῶνα ἐκδικήσω οὐ δὲ διὰ παντὸς ὀργισθήσομαι ὑμῖν ·
μέλει γάρ μοι τοῦ ἐμοῦ πνεύματος , ὅπερ ἐξ ἐμοῦ προελθὸν εἰς ὑμᾶς κατῴκησεν ·
ἐπειδὴ καὶ ποιητὴς τυγχάνω πάσης πνοῆς τῆς δυναμένης με αἰνεῖν κατὰ τό ·
καὶ ἐν τῇ κοσμοποιΐᾳ δὲ ἐμφυσήσαντος τοῦ θεοῦ πνοὴν ζωῆς , ἐγένετο ὁ ἄνθρωπος εἰς ψυχὴν ζῶσαν .
ἀκολούθως καὶ νῦν εἴρηται ·
πᾶσαν πνοὴν ἐγὼ ἐποίησα .
τοῦτο δὲ καὶ ὁ Ἰὼβ διδάσκει λέγων ·
πνεῦμα κυρίου τὸ ποιῆσάν με , πνοὴ δὲ παντοκράτορος ἡ διδάσκουσά με 0 .
εἰκότως τοίνυν τοῖς τοῦτο φυλάξασι τὸ παρ ἐμοῦ πνεῦμα καὶ ἣν ἐγὼ ἐποίησα πνοήν , δι ἧς ὁ ἄνθρωπος γέγονεν εἰς ψυχὴν ζῶσαν , οὐκ εἰς τὸν αἰῶνα ὀργισθήσομαι .
Εἰ γὰρ καὶ πρὸς βραχύν τινα καιρὸν διά τινας ἐξ ἀνθρωπίνης ἀσθενείας ἐπιγενομένας ἁμαρτίας ἐλύπησα τοὺς ἡμαρτηκότας καὶ ἐπάταξα , οἷα πατὴρ υἱοὺς παιδεύων 0 ·
ἀλλ ἐπειδήπερ συναίσθησιν λαβόντες τῆς ἐμῆς παιδείας , ἐλυπήθητε τὴν κατὰ θεὸν λύπην καὶ ἐπορεύθητε στυγνοὶ μεταμεληθέντες ·
τούτου χάριν τὴν ἐπιστροφὴν καὶ τὴν μετάνοιαν ὑμῶν θεασάμενος καὶ τὰς μετὰ ταῦτα πράξεις καὶ τοῦ βίου τὰς ὁδούς , ἰασάμην ὑμᾶς καὶ παρεκάλεσα δοὺς παράκλησιν ἀληθινήν ·
πάντα γὰρ παρ ἐμοῦ εἰς τοὺς ἐμοὺς οἰκείους χορηγούμενα ἀληθινὰ τυγχάνει .
διόπερ τοῖς ἐκ τῆς ἐμῆς παιδείας σωφρονισθεῖσι παράκλησιν ἀληθινὴν ἔδωκα καὶ εἰρήνην οὐχ ἁπλῆν τινα καὶ πρόσκαιρον , ἀλλὰ πολυπλασιαζομένην ὡς καὶ ἀπὸ τῶν ἐγγὺς ἔχειν αὐτὴν καὶ ἀπὸ τῶν πόρρω καὶ μακρὰν ἀπῳκισμένων .
ταῦτ ἐπαγγειλάμενος ὁ τεθεολογημένος κύριος ἐπιλέγει ·
ἰάσομαι αὐτούς , τοῖς τὰς ψυχὰς κεκακωμένοις καὶ τὴν καρδίαν τὴν παρ  αὐτοῦ ἴασιν ὑπισχνούμενος .
καὶ τοῦτο τέλος ἐπήγαγε τοῖς ἐκ τῆς τοῦ θεοῦ παιδείας ὠφελημένοις .
Οἱ δὲ μὴ τοιοῦτοί φησιν , ἀπομείναντες δὲ ἄδικοι καὶ ἀσεβεῖς κλυδωνισθήσονται καὶ ἀναπαύσασθαι οὐ μὴ δύνωνται .
εἶτ ἐπειδὴ οὐκ ἔχει φύσιν τοὺς ἀπαλλοτριωθέντας τοῦ θεοῦ χαρᾶς μεταλαμβάνειν , ἐπενήνεκται τοῖς πᾶσι τό ·
οὐκ ἔστι χαίρειν τοῖς ἀσεβέσι , λέγει κύριος , κατὰ δὲ τὸν Σύμμαχον 0 ·
οἱ δὲ ἀσεβεῖς ὡς θάλασσα ἐκβρασσομένη 0 1 ·
ἡσυχάσαι γὰρ οὐ δυνήσονται , καὶ ἐκβρασθήσονται παρὰ τὰ ὕδατα αὐτῆς καὶ καταπάτημα καὶ πηλός .
οὐκ ἔστιν εἰρήνη , εἶπεν ὁ θεός μου , τοῖς ἀσεβέσιν .
ἔνθα πάλιν τηρητέον , ὅπως τὸ πλῆθος τῶν ἀσεβῶν θαλάσσῃ ἐκβρασσομένῃ παρείκασε καὶ θαλάσσῃ κυμαινούσῃ καὶ ταραττομένῃ .
διό φησιν ὡς θάλασσα ἐκβρασσομένη 0 ·
ἡσυχάσαι γὰρ οὐ δυνήσονται , ἀλλὰ καὶ τὰ ὕδατα τῆς τοσαύτης θαλάσσης πηλοῦ πατήματι ἐοικέναι φησί .
καὶ ὁ Ἀκύλας ὁμοίως καὶ οἱ ἀσεβεῖς ὡς θάλασσα ἐκβράσσουσα , ὅτι ἡσυχάσαι οὐ δυνήσονται , καὶ ἐκβράσσει ὕδατα αὐτῆς ὡς πάτημα καὶ πηλὸν εἴρηκεν , ὥστε εἰ λέγοιτό ποτε ὡς περὶ θαλάσσης Αἰγύπτου ἢ περὶ ὑδάτων τινῶν μνημονευτέον τῶν προκειμένων χρησίμων ὄντων εἰς τὴν ἐκείνων ἑρμηνείαν 0 .
θεραπεύσας ὁ λόγος τοὺς ἐν τῷ πλήθει τοῦ λαοῦ ταπεινοὺς καὶ συντετριμμένους τῇ καρδίᾳ μεταβαίνει πάλιν ἐπὶ τὸ τάγμα τῶν ἐν αὐτοῖς ἀσεβῶν , καθ ὧν ἐξενήνεκται τὴν προλεχθεῖσαν ἀπόφασιν δι ἧς ἔφη ·
οὐκ ἔστι χαίρειν τοῖς ἀσεβέσιν , εἶπεν ὁ θεός ·
ἐχρῆν γὰρ ἡμᾶς διδαχθῆναι , τίνες ποτ ἦσαν οἱ ἀσεβεῖς οὗτοι καὶ τὰ αἴτια τῆς κατ αὐτῶν ἀποφάσεως .
ταῦτα δὴ οὖν ταῦτα προστάττει τῷ προφήτῃ σὺν πάσῃ παρρησίᾳ καὶ μετὰ φωνῆς ἰσχυρᾶς εἰς φανερὸν ἀγαγεῖν μηδὲν φόβῳ θανάτου ἤ τινος ἄλλης ἀνθρώπων ἀπειλῆς ὑποστείλασθαι καὶ ἀποκρύψαι τοῦ θεοῦ τὸ κήρυγμα .
διὸ σάλπιγγος δίκην τῆς πάντων μουσικῶν ὀργάνων μεγαλοφωνοτάτης εἰς ἐξάκουστον αὐτῶν τῶν ἐλεγχομένων ἀναβοῆσαι προστάττει καὶ τοῦ θεοῦ τοὺς λόγους ἐξειπεῖν τοῖς μὲν οὖν εὐαγγελισταῖς τοῦ σωτηρίου λόγου διὰ τῶν ἔμπροσθεν ἐλέγετο ·
ἐπ  ὄρος ὑψηλὸν ἀνάβηθι , ὁ εὐαγγελιζόμενος Ἰερουσαλήμ ·
ὑψώσατε , μὴ φοβεῖσθε , ἐνταῦθα δὲ οὐκ ἐπὶ ὄρος ὑψηλὸν ἀναβαίνειν ὁ προφήτης κελεύεται ·
οὐ δὲ γὰρ ἦσαν ἐν ὕψει , οἷς ταῦτα προσεφώνει ·
τὸ διαβοῆσαι μόνον ἐν ἰσχύι καὶ μὴ φείσασθαι , οἷα εἰς ὦτα κωφῶν λαλοῦντα προστάττεται καὶ δίκην σάλπιγγος ὑψῶσαι τὴν φωνήν 0 .
σάλπιγξ δὲ πολέμου σημεῖον 0 .
ὡς δὲ πρὸς πολέμιον τὸν ἀσεβῆ καὶ ἁμαρτωλὸν τῇ βοῇ χρήσασθαι κελεύει , ὡς ἂν καθάψοιτο τῆς τῶν ἀκουόντων διανοίας καὶ τρώσειεν αὐτὴν τῷ πληκτικωτάτῳ λόγῳ 0 .
φησὶ δὲ ἑξῆς ·
καὶ ἀνάγγειλον τῷ λαῷ μου τὰ ἁμαρτήματα αὐτῶν , εἰς κατάκρισιν λαὸν αὐτοῦ ὀνομάζων τὸν ἁμαρτωλόν , ὃν ἐγὼ μέν φησιν εἰσεποιησάμην καὶ οὐκ ἀπηξίωσα λαὸν ἐμὸν χρηματίζειν ·
οἱ δὲ ἐμάκρυναν ἑαυτοὺς ἐμοῦ ταῖς ἑαυτῶν ἔκδοτοι γενόμενοι κακίαις .
Εἰς μάταιον καὶ ἐπ οὐδεμιᾷ ὠφελείᾳ προσποιοῦνται ζητεῖν ἐμὲ τὸν θεὸν ἐφ ἑκάστης ἡμέρας σπεύδοντες ἀπαντᾶν εἰς τὰς παρ αὐτοῖς συναγωγάς , ἀλλὰ καὶ τοῖς ἀναγνώσμασι τοῖς θείοις τὰς ἑαυτῶν παρέχοντες ἀκοὰς μάταιόν φησι σχηματίζονται ἐθέλειν γινώσκειν τὰς ὁδούς μου καὶ περὶ ταῦτα σπουδάζουσιν , ὡσανεὶ τὰ λοιπὰ κατορθώσαντες καὶ πάντας τοὺς κατὰ δικαιοσύνην καρποὺς ἔργοις ἐκπεπληρωκότες .
καὶ μὴν ἐξ αὐτῶν ἀπελέγχονται τῶν πράξεων τὴν κρίσιν τοῦ θεοῦ καταλελοιπότες ἐντεῦθεν δι ὑπερβολὴν ἀναισθησίας τῶν οἰκείων κακῶν ὡσπερεὶ διαδικαζόμενοι καὶ κρινόμενοι πρὸς ἐμὲ ἀμοιβὰς αἰτοῦσι τῆς ἑαυτῶν εὐπραξίας κρίσιν δικαίαν ἀπαιτοῦντες παρ ἐμοῦ , ἅτε δὴ αὐτοὶ μὲν θεοσεβεῖν ἐπιθυμοῦντες καὶ πλησίον ἐμοῦ γενέσθαι , ἐμοῦ δὲ μὴ θέλοντος , ἀλλὰ καὶ ἀποστρεφομένου αὐτοὺς ἀδικώτατα 0 .
διὸ καὶ ἐπιμέμφονται καὶ ἐπικαλοῦσι λέγοντες Τί ὅτι ἐνηστεύσαμεν καὶ οὐκ εἶδες ;
ἐταπεινώσαμεν τὰς ψυχὰς ἡμῶν καὶ οὐκ ἔγνως ;
ἐπειδὴ τοίνυν τοιαῦτα λέγειν ἀναιδῶς τολμῶσι , μεγάλῃ βοῇ χρησάμενος , σὺ ὁ ἐμὸς προφήτης , ἀπόκριναι αὐτοῖς καὶ ἀπέλεγχε , ὅπως τὴν ἐμὴν κρίσιν καταλελοίπασι , καὶ πάνθ ὅσα φάσκουσιν , οὐκ ἀληθῶς διαβεβαιοῦνται .
εἰ τοίνυν ἐπὶ τοιαύτῃ σεμνύνονται νηστείᾳ , πολὺ κρεῖττον ἦν αὐτοῖς τροφῇ σχολάζειν καὶ μὴ τοιαῦτα τολμᾶν .
διὰ ταῦτα γοῦν καὶ κατ ἀρχὰς τῆς προφητείας πρὸς αὐτοὺς ἐλέγετο ·
νηστείαν καὶ ἀργίαν καὶ τὰς ἑορτὰς ὑμῶν μισεῖ ἡ ψυχή μου .
αὐτίκα γοῦν ἐπὶ τὴν νηστείαν προΐσχονται καὶ νῦν φασι τῶν ψυχῶν ταπείνωσιν κατὰ τὴν ἡμέραν τῆς νηστείας αὐτῶν γινομένην αὐτὸ δὴ τοῦτο , ὅπως πράξουσιν ἀπέλεγξον ἐξ ἑνὸς τούτου καὶ τῶν λοιπῶν αὐτῶν ἀποδείξας τρόπον .
λέγε τοίνυν αὐτοῖς καὶ δείκνυε , ὡς ἐν αὐταῖς ταύταις , ἐν αἷς σεμνύνονται ἡμέραις τῶν νηστειῶν , οὐ τὰ ἐμὰ θελήματα ζητοῦσι , ταῖς δὲ ἑαυτῶν ἡδοναῖς καὶ ταῖς ἑαυτῶν κακοπραγίαις σχολάζουσι , τότε μὲν τοὺς ὑποχειρίους τύπτοντες , τότε δὲ μάχαις καὶ ἀντιλογίαις ταῖς πρὸς ἀλλήλους κατατριβόμενοι ὡς φωνὰς ἀφιέναι κλαυθμοῦ τοὺς ὑπ αὐτῶν τυπτομένους καὶ κραυγὰς ἀπρεπεῖς .
φησὶν οὖν ·
οὐ ταύτην τὴν νηστείαν ἐξελεξάμην , οὐ δὲ τοιαύτην ταπεινώσεως ἡμέραν , οὐ δ εἰ κρίκῳ ὁμοίως κάμψειεν τὸν ἑαυτῶν τράχηλον κάτω νεύοντες καὶ σχηματιζόμενοι ταπεινοφροσύνην , οὐ δ εἰ περιβάλοιντο σάκκους κατ αὐτῆς τῆς ἑαυτῶν σαρκὸς ἐπὶ τὸ πόνους καὶ κάκωσιν αὐτοῖς ἐμποιῆσαι τὴν σάκκου τραχύτητα , οὐ δ εἰ σποδὸν ὑποστρώσαιντο τὸ ἑαυτῶν τιμωρούμενοι σῶμα .
ταῦτα γὰρ πάντα μετὰ τῶν προλεχθέντων ἁμαρτημάτων ματαίαν ἕξει τὴν σπουδήν .
εἰ δὲ δὴ ἐθέλοι τις τρόπον ἀληθοῦς καὶ ἐμοὶ τῷ θεῷ ἀρεστῆς νηστείας διδάσκεσθαι , ταῦτα πραττέτω ·
φαιδρὸν τὸ πρόσωπον καταστήσας καὶ τὴν κεφαλὴν ἀλείψας ἐλαίῳ κατὰ τὴν σωτήριον παρακέλευσιν , τὴν μὲν νηστείαν ἐν κρυπτῷ φυλαττέτω καὶ τῷ πατρὶ τῷ βλέποντι κρυπτὰ μόνῳ τὴν ταπείνωσιν τῆς ψυχῆς δεικνύτω ·
εἰς δὲ τὸ φανερὸν δι ἔργων τοὺς καρποὺς τῆς κατὰ ψυχὴν εὐλαβείας τοῖς πᾶσιν ὁρᾶν παρεχέτω διὰ τοῦ λύειν πάντα σύνδεσμον ἀδικίας .
εἰ γὰρ καί τινες εἶεν προϋποκείμενοι πραγμάτων ἔκ τινος συμβολαίων καὶ συναλλαγῶν ἀνθρωπίνων ταῦτα καιροῦ θρησκείας διὰ τῆς νηστείας ἐπιστάντος διαλύεσθαι δίκαιον καὶ τῶν βιαίων συναλλαγμάτων τὰς στραγγαλιὰς ἀποσείεσθαι 0 .
αὐτὸ δὴ τὸ λελεγμένον ὑπὸ τοῦ σωτῆρος ἔργῳ πληροῦντα τό 0 ·
ἐὰν προσφέρῃς τὸ δῶρόν σου κ ἀκεῖ μνησθῇς ὅτι ὁ ἀδελφός σου ἔχει τι κατὰ σοῦ , ἄφες ἐκεῖ τὸ δῶρον , καὶ ὕπαγε πρῶτον διαλλάγηθι τῷ ἀδελφῷ σου , καὶ τότε ἐλθὼν πρόσφερε τὸ δῶρόν σου .
ἀλλὰ καὶ τοὺς τεταπεινωμένους ἀπὸ δάνους καὶ χρέων ὀφειλῆς ἐλευθέρου τῶν χρέων καὶ πᾶσαν συγγραφὴν ἄδικον διάσπα .
εἰ δὲ καὶ μὴ εἶέν τινες τοιαῦται στραγγαλιαὶ πεπραγμέναι σοι καθαρεύοις δὲ τῶν τοιούτων ἁμαρτημάτων , ἀλλὰ τοῦτο γοῦν πράττειν σε ἀναγκαῖον τὸν βουλόμενον εὐαρεστοὺς τῷ θεῷ τὰς ἑαυτοῦ νηστείας ποιεῖσθαι 0 .
τὸν ἄρτον τὸν σαυτοῦ , ὃν εἰ μὴ τὴν νηστείαν εἶχες πάντως ἂν ἤσθιες , διάθρυπτε τοῖς πεινῶσιν ·
οὐ γὰρ δὴ λείπουσιν ἐν ἀνθρώποις οἱ τροφῆς ἐνδεεῖς .
καὶ οὕτως γάρ σοι γένηται οὐ πρὸς κέρδους ἡ ἀσιτία , ἀλλ ἑτέρῳ τρόπῳ τραφήσῃ τὴν ψυχὴν τῷ σαυτοῦ ἄρτῳ τὸν ἐνδεῆ καὶ τροφῆς δεόμενον ἀνακτώμενος .
οὐ χρὴ δὲ μέχρι τούτου ἵστασθαι , ἀλλὰ καὶ εἰς αὐτὸν τὸν οἶκον τὸν σεαυτοῦ μὴ πλουσίους τινὰς εἰσκάλει μη δὲ τοὺς δυναμένους μεθ ἡμέραν τὴν αὐτήν σοι παρέχειν ἀμοιβήν , πτωχοὺς δὲ τοὺς ἀληθῶς ἐν ἀπορίᾳ βίου ἐξεταζομένους τοὺς ἀπερριμμένους διὰ τὸ μη δὲ στέγης εὐπορεῖν .
τούτοις αὐτὸς γένου στέγη ὑποδεξάμενος εἰς τὸν σαυτοῦ οἶκον πρὸς ἀναπλήρωσιν δὲ τῆς καλῆς ταύτης καὶ θεῷ ἀρεστῆς νηστείας .
γυμνὸν θεασάμενος μὴ ἀντιπαρέλθοις μη δὲ ὡς ἀλλότριον παρίδοις ·
ὁ γὰρ τῶν ὅλων θεὸς τοὺς μὲν εὐπορεῖν τροφῆς καὶ χρημάτων , τοὺς δὲ ἐνδεεῖς καὶ πένητας ὑπεστήσατο εἰς δοκιμὴν ἑκατέρων , ἵν οἱ μὲν ἔχοιεν καρπὸν τῆς ἑαυτῶν εὐπορίας διὰ τῆς εἰς τοὺς ἐνδεεῖς παροχῆς , οἱ δὲ ἐγγυμναζόμενοι τῇ πενίᾳ ἀντὶ πολυκάρπου χώρας τὴν ἀπὸ τῶν εὐπόρων διεποιοῦντο χορηγίαν ἔτι πρὸς τοῖς προειρημένοις ·
καὶ ἀπὸ τῶν οἰκείων τοῦ σπέρματός σου οὐχ ὑπερόψει .
μάλιστα μὲν γὰρ τὰ πρῶτα τοῖς πᾶσι δεήσει κοινωνεῖν ἀφθόνως , τὰ δὲ ἐξαίρετα τοῖς οἰκείοις τῆς πίστεως ἀπονέμειν ·
τοῦτο γὰρ καὶ ἡ ἀποστολικὴ διάταξις παρεκελεύσατο φήσασα δεξιοὺς εἶναι πρὸς πάντας , μάλιστα δὲ πρὸς τοὺς οἰκείους τῆς πίστεως .
ταῦτα δὴ τὰ λελεγμένα ὥσπερ τινὰς νόμους ἔργοις φυλάξας μὴ ταπεινοῦ τὴν σαυτοῦ ψυχὴν μη δὲ κάμπτε ὡς κρίκον τὸν τράχηλόν σου μη δὲ σάκκον καὶ σποδὸν ὑποστρώννυσο ·
φαιδρὸς δὲ καὶ ἄνω πρὸς τὸν θεὸν βλέπων δέχου τὰς παρ αὐτοῦ ἀμοιβάς .
ποίας ταύτας ἐντεῦθεν ἤδη μάνθανε ὥσπερ ἀπὸ νυκτὸς καὶ σκότους μεταβολῆς γενομένης ἀθρόως τὸ μεθ ἡμέραν φῶς ἐκλάμψαν δείκνυσι τηλαυγεῖς τὰς ἡλιακὰς μαρμαρυγάς .
τὸν αὐτὸν τρόπον καὶ σοὶ ῥαγήσεται πρώϊμον τὸ φῶς οὐράνιόν τι καὶ θεῖον ἀθρόως ἐπελθὸν καὶ τὸ πρότερον ἐπιπολάζον τῇ ψυχῇ σκότος μακρὰν αὐτῆς ἐλαῦνον ὡς ἐν ἡμέρᾳ θεοῦ καὶ φωτὶ γνώσεως καὶ ἀληθείας διάγειν 0 .
οὕτω δὲ καὶ τὰ ἰάματα τῆς σῆς ψυχῆς σὺν αὐτῷ τῷ φωτὶ ἀνατελεῖ , ὡς πάσης νόσου καὶ μαλακίας καὶ παντὸς ἄγους ἐλευθέραν αὐτὴν καταστῆναι .
ἤδη δὲ καὶ ἑτέροις γενήσῃ φῶς τοιοῦτος ἀποτελεσθείς ·
προπορεύσεται γάρ σου ἡ δι  ἔργων ἀρετῆς δικαιοσύνη εἰς πολλοὺς τοὺς ὁρῶντας ἐκλάμπουσα .
καὶ οἱ μέν σοι καρποὶ ταῦτα προξενήσουσί σοι , ἐκ περιουσίας δὲ ἡ ἐκ θεοῦ δόξα ὥσπερ στεφάνῳ τὴν σὴν ψυχὴν παντοίοις ἄνωθεν κατακοσμήσει ὡς καὶ παρὰ ἀνθρώποις καὶ παρ αὐτῷ τῷ θεῷ δοξάζεσθαι 0 .
πρὸς τούτοις καὶ ταῦτα ἕξεις ἐξαίρετα , ἅμα γὰρ τῷ βοῆσαί σε πρὸς τὸν θεόν , ἕξεις αὐτὸν ἐπήκοον ·
μόνον γὰρ οὐχὶ φωνὴν ἀφιεὶς ἔτι σοὶ φθεγγομένῳ ἐρεῖ Ἰδοὺ πάρειμι .
ταῦτα δὲ πάντα περὶ σὲ ἔσται , ἐὰν τὰ προλελεγμένα φυλάττοις καὶ ἀφέλοις μὲν ἀπὸ σαυτοῦ τοὺς τῶν ἁμαρτημάτων κλοιούς ·
οὐδὲν γὰρ λυπεῖ καὶ δεύτερον τῶν αὐτῶν μνείαν ποιήσασθαι , εἰ τοίνυν ἀφέλοις ἀπὸ σαυτοῦ σύνδεσμον ἀπὸ τῆς ἁμαρτίας καὶ τὰς ἀδίκους χειροτονίας καὶ ῥημάτων σου τὰς μομφάς , τούς τε κατὰ θεοῦ γογγυσμούς .
ἔτι μὴν εἰ καθὼς προείρηται δῷς πεινῶντι τὸν ἄρτον σου , σαυτῷ τὰ μεγάλα ἴσθι κεχαρισμένος .
ὁμοίως εἰ τὴν δι ἔνδειαν τεταπεινωμένην ψυχὴν ἐμπλήσειας τῶν παρὰ σοὶ εὐπορουμένων , πάλιν ὁ λόγος τὰς αὐτὰς ποιήσεταί σοι ἐπαγγελίας ·
ἀνατελεῖ ἐν τῷ σκότει τὸ φῶς σου , καὶ τὸ σκότος σου ὡς μεσημβρίαν ἐκλάμψει .
καὶ ἔσται ὁ θεός σου μετὰ σοῦ διὰ παντός ·
καὶ ἐμπλήσει σε καθάπερ ἐπιθυμεῖ ἡ ψυχή σου ·
ἐπαγγέλλεται δέ σοι ψυχῆς τροφὴν καὶ ἀπόλαυσιν τῶν παρ αὐτῷ ἀγαθῶν καὶ τὰ ὀστᾶ δέ σού φησι , δηλαδὴ τῆς ψυχῆς αἱ δυνάμεις , πιανθήσονται ὑπὸ τῆς πνευματικῆς καὶ ἐνθέου τροφῆς .
ἔσται δὲ ἐν σοὶ καὶ πηγὴ ὕδατος ζῶντος καὶ κῆπος ἀειθαλὴς ταῖς ἐξ ἁγίου πνεύματος καρποφορῶν φυτείαις .
καὶ τὰ πάλαι δὲ τῆς ψυχῆς ἔρημα οἰκοδομηθήσεται ἐν σοὶ καὶ ἀναπληρωθήσεται διὰ μαθημάτων καὶ λόγων θείων ·
ὡς καὶ οἰκοδόμον σε γενέσθαι σεαυτοῦ διδασκαλίαις ἐνθέοις οἰκοδομοῦντα τοὺς ἐν τῇ σαυτοῦ διανοίᾳ λογισμούς 0 .
ἤδη δὲ καὶ φραγμὸν περιβαλεῖς τῇ σαυτοῦ ψυχῇ περιφράττων αὐτὴν πανταχόθεν καὶ ἀσφαλιζόμενος ἀπὸ τῶν ἔξωθεν ὀχληρῶν .
ταῦτα δὲ καὶ πρὸς ἕνα ἕκαστον τῶν ἀκροωμένων εἴρηται εἰς πρόσωπον τοῦ παντὸς λαοῦ ·
εἰ γὰρ ταῦτα ποιήσειας , ὁ τὰ πρῶτα καταμεμψάμενος λαός , ἔσται σοι τὰ ἐπηγγελμένα ·
ἀνατελεῖ ἐν τῷ σκότει τὸ φῶς σου , καὶ τὸ σκότος σου ὡς μεσημβρία 0 .
καὶ ἐμπλησθήσῃ καθάπερ ἐπιθυμεῖ ἡ ψυχή σου , καὶ τὰ ὀστᾶ σου πιανθήσεται ·
ὀστᾶ δὲ τοῦ λαοῦ οἱ ἐν αὐτῷ δυνατοὶ εἰκότως ἂν λεχθεῖεν οἱ τὸ πᾶν σῶμα ὑποβαστάζοντες .
ἔσται δὲ ἐν σοὶ καὶ ὡς κῆπος μεθύων καὶ ὡς πηγὴ ἣν μὴ ἐξέλιπεν ὕδωρ 0 .
καὶ οἰκοδομηθήσονταί σοι αἱ ἔρημοι αἰώνιοι ·
τὰ ἐκ μακροῦ χρόνου δι ἁμαρτίαν ἔρημα γεγενημένα , ταῦτα οἰκοδομηθήσεται .
καὶ ἔσται τὰ θεμέλιά σου αἰώνια γενεῶν γενεαῖς ·
νοήσεις δὲ καὶ τὰ θεμέλια ἐπιστήσας τῇ ἀποστολικῇ γραφῇ , δι ἧς εἴρηται ·
ἐποικοδομηθέντες ἐπὶ τῷ θεμελίῳ τῶν ἀποστόλων καὶ προφητῶν , ἀλλὰ καὶ κληθήσῃ Οἰκοδόμος φραγμῶν ·
φραγμοὺς δὲ οἰκοδομεῖ ὁ περιφράττων καὶ περιτειχίζων διαλεκτικαῖς ἀποδείξεσι τὰ ἐκκλησιαστικὰ δόγματα ·
ὁ δὲ τὰ δοκοῦντα προσκόμματα ἐκ τῶν θείων ἀναγνωσμάτων περιαιρῶν διὰ τοῦ σαφηνίζειν τὰ λεγόμενα , οὗτός ἐστιν ὁ τοὺς ἀνὰ μέσον τῶν τρίβων λίθους περιαιρῶν .
πρὸς τούτοις φησὶν ἅπασιν ·
ἐὰν ἀποστρέψῃς ἀπὸ τῶν σαββάτων τὸν πόδα σου τοῦ μὴ ποιεῖν τὰ θελήματά σου ἐν τῇ ἡμέρᾳ τῇ ἁγίᾳ καὶ καλέσῃς τὰ σάββατα τρυφερά , ἅγια τῷ θεῷ , οὐκ ἀρεῖς τὸν πόδα σου ἐπ ἔργῳ οὐ δὲ λαλήσεις λόγον ἐν ὀργῇ ἐκ τοῦ στόματός σου , καὶ ἔσῃ πεποιθὼς ἐπὶ κύριον .
εἰ γὰρ μετὰ πάντων ἐκείνων καὶ τὰ σάββατα φυλάττοις , οὕτως ὡς ὁ λόγος ὑπαγορεύει , τότε σοὶ ἔσται καὶ αὐτὰ ἀναγκαῖα .
ὑποβάλλει δὲ ὁ λόγος μὴ τὰ θελήματα πράττειν ἑαυτῶν μέθαις καὶ κραιπάλῃ σχολάζοντας , ἐν ἁγιασμῷ δὲ καὶ καθαρότητι διάγοντας , οὕτω καὶ τὴν ἡμέραν ἁγιάζειν , τρυφεράν τε αὐτὴν καὶ ἄλυπον διὰ τῆς ἐν αὐτῇ κατὰ θεὸν ἐπιτελουμένης σχολῆς φυλάττειν μη δὲ μέχρι τοῦ τυχόντος κινοῦντα τὸν πόδα ἐπὶ πράξεσιν ἑτέραις μη δὲ μέχρι λόγου μολύνειν τὰ χείλη ·
μόνῃ δὲ τῇ σχολῇ τῶν θείων διὰ πάσης προσανέχειν τῆς ἡμέρας 0 .
ὁμοῦ δὴ ταῦτα πάντα συναγόμενα καὶ τὸ σάββατόν σοι οὐκ ἀνωφελὲς κατασκευάσει καὶ τὴν νηστείαν σοι δεκτὴν ποιήσει ·
οὕτω τε ἔσῃ πεποιθὼς ἐπὶ κύριον θαρσῶν εἰς τὸν ἐπίλοιπον βίον ὡς ἀνέχων αὐτοῦ ἀψευδεῖς τὰς ἐπαγγελίας , πρὸς αἷς καὶ τοῦτο δώσειν ὑπισχνεῖται , λέγω δὲ τὸ ἀπὸ τῆς ἐνταῦθα διατριβῆς ἐπί τινα τὴν ἄνω λεγομένην γῆν ἀναβιβάσειν σε κ ἀκεῖνά σοι παρασχεῖν τὰ ἀγαθά , ἃ ὁ ὀφθαλμὸς οὐκ εἶδε καὶ οὖς οὐκ ἤκουσε καὶ ἐπὶ καρδίαν ἀνθρώπου οὐκ ἀνέβη , ἃ ἡτοίμασεν ὁ θεὸς τοῖς ἀγαπῶσιν αὐτόν .
καὶ ψωμιεῖ δέ σε τὴν ἐκεῖ τροφὴν καὶ τὴν κληρονομίαν , ἣν ἐπήγγελται τῷ πατρί σου Ἰακώβ , ἀποδώσει σοι .
ἦσαν δὲ πρὸς τοὺς πατέρας ἐπαγγελίαι οὐράνιοι καὶ πνευματικαί ·
ταῦτα δὴ πάντα εἰ καὶ δι ἀνθρώπου λελάληται , ἀλλ οὐκ ἦσαν ἀνθρώπινοι λόγοι , θεὸς δὲ ἦν ὁ διὰ τοῦ προφήτου ταῦτα φθεγγόμενος .
διὸ τοῖς πᾶσιν ἐπιλέγεται ·